
		CONSILIUL LOCAL
AL MUNICIPIULUI FOCȘANI
        


HOTĂRÂRE

      Pentru desemnarea reprezentantului Consiliului Local al Municipiului Focșani în Adunarea Generală a Acționarilor la CUP Salubritate S.A. Focșani 

 Consiliul Local al Municipiului Focșani, județul Vrancea, întrunit în ședință ordinară; 
-analizând proiectul de hotărâre inițiat de Primarul municipiului Focșani, raportul Serviciului Corp de Control al Primarului–compartiment guvernanță corporativă, monitorizare servicii comunitare de utilități publice înregistrat  la nr.23545/20 martie 2018, prin care se propune desemnarea reprezentantului Consiliului Local al Municipiului Focșani în Adunarea Generală a Acționarilor la CUP Salubritate S.A. Focșani;
-văzând avizul favorabil al comisiei de buget și administrație publică, precum și procesul verbal de numărare a voturilor secret exprimate;
-văzând adresa nr.58/28.02.2018, înaintată Primăriei Municipiului Focșani, de Asociația de Dezvoltare Intercomunitară pentru Serviciul de Salubrizare a localitătilor Focșani și Golești;
 -având în vedere dispozițiile art.3, pct.2.,lit.a) din Ordonanța de Urgență nr.109/2011 privind guvernanța corporativă a întreprinderilor publice, cu modificările şi completările ulterioare și art.7, art.8 și art.9 din Normele metodologice de aplicare a Ordonanței de urgență a Guvernului nr.88/1997 privind privatizarea societăților comerciale, cu modificările și completările ulterioare, și a Legii nr.137/2002, privind unele măsuri pentru accelerarea privatizării, aprobate prin Hotărârea Guvernului nr.577/2002, cu modificările şi completările ulterioare şi Ordonanţa de Urgenţă nr.53/2016, aprobată prin Legea nr.119/2017 pentru modificarea şi completarea art. 14 din Ordonanţa Guvernului nr. 26/2013;
 -în baza art.36 alin. (2) lit.”a” alin.(3) lit.”c” art.37 și în temeiul art.45 alin.(1) și alin. (5) din Legea 215/2001, privind administrația publică locală, republicată în 2007, cu modificările și completările ulterioare;


	
HOTĂRĂȘTE:

        Art.1. Desemnarea doamnei Dan Raluca Tatiana ca mandatar al Consiliului Local al Municipiului Focșani în Adunarea Generală a Acționarilor la CUP Salubritate SA Focșani.
        Art. 2.  Aprobarea Contractului de mandat în Adunarea Generală a Acționarilor la CUP Salubritate S.A. Focșani, conform anexei care face parte integrantă din prezenta hotărâre.

        Art. 3.  Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului Municipiului Focşani, conform legii, care va asigura executarea acesteia   prin Serviciul administraţie publică locală, agricultură, Serviciului Corp de Control al Primarului și CUP Salubritate S.A. Focsani.



  



 PREȘEDINTE DE SEDINȚĂ ,          
             Ionut Mersoiu                                                      Contrasemnează,
                                                                             SECRETARUL MUNICIPIULUI 
                                                                                             FOCȘANI,
                                                                                     Corhană Eduard Marian 






















Municipiul Focșani, 29 martie 2018
Nr. 157


               ROMÂNIA                                                                   ANEXA
        JUDEȚUL VRANCEA                                  la Hotărârea nr. 157
     MUNICIPIUL FOCȘANI				din 29 martie 2018
        CONSILIUL LOCAL 

CONTRACT  DE  MANDAT   Nr. _________

CAPITOLUL I
Părțile contractante

      Art.1 –  Între Consiliul Local al Municipiului Focșani, în calitate de acționar  la  CUP  SALUBRITATE S.A. FOCȘANI, cu sediul în………………… ………………………, str. ………….………………………………….. nr. ……..., județ/sector ………………………, și d-nul(d-na) ……………………….., salariat(a) la serviciul/biroul …………………................................., cu domiciliul în județ/sector  .………………localitatea………………str................................................................nr. ………, bl. …….ap. ………., posesor al BI seria …….. nr. ……………………... eliberat de …………………………………..la data de ……………....……., în calitate de mandatar al Consiliului Local al Municipiului Focșani, s-a încheiat prezentul contract de mandatare. 



CAPITOLUL II
Condițiile  contractului de mandatare


         Art. 2. – În temeiul Legii nr. 31/1990, privind societățile comerciale, republicată, cu modificările ulterioare, Legii nr.215/2001 privind administrația publică locală, republicată, cu modificările și completările ulterioare și Ordonanței de Urgență nr.109/2011 privind guvernanța corporativă a întreprinderilor publice, cu modificările și completările ulterioare  Consiliul Local al Municipiului Focșani, în calitatea sa de acționar la Societatea CUP SALUBRITATE  S.A. Focşani, acordă toate împuternicirile                              d-lui (d-nei) ………………………………………….…..., pentru încheierea de acte juridice ce rezultă din calitatea Consiliului Local al Municipiului Focșani de acționar  la Societatea CUP SALUBRITATE S.A. Focşani, iar mantatarul  își asumă toate obligațiile încheierii actelor în numele Consiliului local, îndeplinind toate condițiile prevăzute de lege pentru a avea această calitate.

CAPITOLUL III
Obiectul contractului

 Art. 3. – Consiliul local împuternicește pe …………………………………., 
în limitele stabilite prin prezentul contract, să reprezinte interesele Consiliului Local al Municipiului Focşani în Adunarea Generală a Acționarilor la Societatea CUP SALUBRITATE  SA Focşani.

         Art. 4. – Actele întocmite de către mandatar, în limitele puterilor primite sunt opozabile terților.

CAPITOLUL IV
Termenul contractului
    
        Art. 5. – Prezentul contract se încheie pe termen de 2 (doi) ani.

CAPITOLUL V
Obligațiile părților contractante

a) Obligațiile mandatarului

Art. 6. – În perioada în care capitalul societății comerciale este al Consiliului local, mandatarul îndeplineste obligațiile stabilite prin legislația în vigoare și actul constitutiv al societății.

           Art. 7. – Mandatarul, în exercitarea atribuțiilor ce îi revin, conform legislației în vigoare, are obligația ca, ori de câte ori constată situații de natură să prejudicieze activitatea economico-financiară a societății, să anunțe și să propună Consiliului local, modul de rezolvare a acestora într-un termen stabilit.
           Semestrial, va prezenta Consiliului local o informare privind activitatea prestată de Consiliul de administrație.

          Art. 8. – Mandatarul se obligă să îndeplinească mandatul primit pe toată durata contractului și răspunde față de Consiliul local pentru neaducerea la îndeplinire a prevederilor art. 6.

b) Obligațiile Consiliului local

         Art. 9. –  Consiliul local va asigura mandatarului sprijinul solicitat în situațiile prevăzute la art. 7. Totodată, Consiliul local se obligă să instruiască mandatarul pentru 
asigurarea corelării intereselor societății comerciale cu interesele generale ale comunității.
         Art. 10. – Pentru îndeplinirea obligaţiilor stabilite prin legislaţia în vigoare şi actul constitutiv al societăţii se acordă mandat cu titlu gratuit pentru mandatar.

CAPITOLUL VI
Modificarea contractului

           Art. 11. – Prezentul contract se poate modifica la inițiativa uneia  dintre  părți  cu acordul ambelor părți, printr-o hotărâre a Consiliului local.

CAPITOLUL VII
Încetarea contractului

           Art. 12. Mandatul se stinge prin:
· expirarea termenului;
· imposibilitatea fortuită de executare;
· revocarea mandatarului;
· renunțarea mandatarului;
· decesul mandatarului;
· punerea sub interdicție judecarorească.
         Renunțarea se va face prin notificare și restituirea de către mandatar a Contractului.
         Restituirea contractului se va face și în caz de revocare a mandatarului.

[bookmark: _GoBack]                                                     CAPITOLUL VIII
                                                      Dispoziții finale

           Art. 13. – Clauzele prezentului contract se pot completa și modifica prin hotărâre a Consiliului local.
                   Prezentul contract intra în vigoare la data semnării.


        
PREȘEDINTE DE ȘEDINȚĂ ,                                        Contrasemnează
          Ionuț Mersoiu                                              SECRETARUL MUNICIPIULUI 
                                                                                                 FOCȘANI 
                                                                                    Eduard Marian Corhană  

